Vibeke Løkkeberg

Vibeke Løkkeberg (født Kleivdal; 1945) er en norsk skuespiller, filmregissør og forfatter. Hun jobbet som fotomodell  før hun gikk et år på Statens Teaterskole i 1964. Løkkeberg debuterte som skuespiller i 1967 med spillefilmen Liv, som var regissert av hennes daværende ektemann Pål Løkkeberg.

Hun har senere hatt roller i filmene Formynderne og Høvdingen. I tillegg har hun hatt roller i egne filmer. Hun begynte i 1970-årene å regissere egne filmer i en tydelig sosialrealistisk stil, og spillefilmdebuterte i 1977 med filmen Åpenbaringen. I Løperjenten fra 1981 skildres en jentes oppvekst i Bergen i etterkrigstiden. Incest eller blodskam var temaet i Hud (1985).75 års omtale i Aftenposten 22. januar 2020 Ole Paus skrev i 1978 sangen «Vibeke Løkkeberg» om Løkkebergs filmer.

Løkkeberg har også utgitt romanene Leoparden, Jordens skygge, Purpur, Brev til hilmmelen og Allierte.

 Bakgrunn 
Hun er datter av Hans Ludvig Kleivdal (1912–1961) og Johanne Beate Kismul (1912–1993). Familien, som eide Kleivdal lærfabrikk, ble hardt rammet under bombingen av Laksevåg 4. oktober 1944. Løkkebergs bestefar Sjur Hansen Kleivdal, opprinnelig fra Alversund (1878–1944), hans datter Borghild Remme (1908–1944) og hennes datter Wenche (f. 1944) mistet livet i angrepet sammen med flere andre slektninger.

Vibeke Løkkeberg var gift med filmskaperen Pål Løkkeberg. Senere var hun gift med filmskaperen og skuespilleren Terje Kristiansen til hans død i 2021. Sammen fikk de døtrene Tonje Kleivdal Kristiansen (f. 1975) og Marie Kleivdal Kristiansen (f. 1982).

I 2007 utga Løkkeberg om bombingen av Laksevåg som hadde rammet hennes egen familie så hardt. I boken hevdet hun at Milorgfolk visste om angrepet i forkant, og sørget for å holde sine egne barn borte fra Holen skole der mange omkom under angrepet. For denne påstanden ble hun anmeldt av Milorg-mannen August Rathke - for ærekrenkelse mot Forsvaret og  Milorg.<ref>[https://www.nrk.no/vestland/lokkeberg-anmeldt-1.2391688 Kristina Brekke: «Løkkeborg anmeldt», 8. mai 2007, nrk.no]</ref> Men historikeren Vidar Erik Haugen kunne bekrefte Løkkebergs påstand; sentrale folk i Milorg hadde visst om angrepet på ubåtbunkeren Bruno noen timer i forkant, og holdt sine egne barn borte fra Holen skole. Det var snakk om 10-12 av skolens 350 elever.Finn Bjørn Tønder: «Gir Løkkeberg rett om Holen-barna», Bergens Tidende 12. mai 2007

I januar 2020 utkom en biografi om Vibeke Løkkeberg skrevet av Johanne Kielland Servoll under tittelen Vibeke Løkkeberg. En kunstnerbiografi. Johanne Kielland Servoll: Vibeke Løkkeberg - En kunstnerbiografi (Fagbokforlaget 2020) ISBN 9788245023817Mari Brenna Vollan: Vibeke Løkkeberg - Portrettintervju i Klassekampen 25. januar 2020

Vibeke Løkkeberg og hennes filmer var tema for sangen «Vibeke Løkkeberg» av Ole Paus fra 1978.Leif Gjerstad og Lars Ulseth, red. (2020). Pauspoeten: Sangtekster gjennom 50 år. Falck forlag. ISBN 978-82-93039-76-1

 Italiensk ridder og Amanda-komiteens ærespris  

Løkkeberg ble i 2006 utnevnt til ridder av Ordenen den italienske solidaritets stjerne (Ordine della Stella della Solidarietà Italiana). I 2015 ble hun tildelt Amanda-komiteens ærespris for sitt virke som filmskaper. 

 Feministisk engasjement 
Løkkeberg har et sterkt feministisk engasjement.

«Mennene kupper norsk filmbransje», sa hun, som selv har regissert hele ni filmer, under utdelingen av Amandaprisen i 2022.

 Regissør 
 Gazas tårer (2010)
 Der gudene er døde (1993)
 Måker (1991)
 Hud (1986)
 Løperjenten (1981)
 Åpenbaringen (film) (1977)
 Regn (1976)
 Prostitusjon (1974)
 Abort (1971)

 Skuespiller 
 Måker (film) (1991)
 Høvdingen (1984)
 Løperjenten (1981)
 Formynderne (1978)
 Åpenbaringen (film) (1977)
 Vinterferie (Fleksnes) (1972)
 Utfordringen (1972, novellefilm for TV, også med-manusforfatter)
 Georgia, Georgia (1972)
 Love is war (1970)
 Exit (1970)
 To må man være (1970)
 Bezeten, Het Gat in de Muur (1969)
 Liv (1967)

 Bøker 
 Leoparden (1989)
 Jordens Skygge (1995)
 Purpur (2002)
 Brev til Himmelen (2004)
 Allierte'' (2007)

Referanser

 Eksterne lenker 

  Vibeke Løkkeberg i NRK Forfatter

Kategori:Norske filmregissører
Kategori:Norske romanforfattere
Kategori:Norske skuespillere
Kategori:Norske modeller
Kategori:Personer fra Bergen kommune
Kategori:Amandakomiteens Ærespris